OpenLLM-France/wikimedia huggingface dataset:
# Poul Hartling

Poul Hartling (Kopenhage, 1914ko abuztuaren 14a - ibidem, 2000ko apirilaren 30a) daniar politikaria izan zen. Danimarkako lehen ministroa izan zen 1973tik 1975era.
Teologian graduatu zen 1939an, eta apaiz ordenatu zuten. Legebiltzarreko kide izan zen 1957 eta 1960 artean eta 1964 eta 1977 artean. Venstre alderdiko buruzagia izan zen 1965 eta 1977 artean, eta Kanpo Arazoetako ministro izan zen Hilmar Baunsgaarden koalizio-gobernuan.
1975etik 1977ra lehen ministro izan zen, eta 1974ko gizarte-laguntzako legea onartu zuen.
Danimarkako politika utzi eta Nazio Batuentzat lan egin zuen. Iheslarientzako Nazio Batuen Goi Mandataritza izan zen 1978tik 1985era, eta 1981eko Bakearen Nobel Saria onartu zuen.
# Poul Nyrup Rasmussen

Poul Oluf Nyrup Rasmussen (pʰɒʊ̯l ˈnyːˀɔb̥ ˈʁɑsmusn̩ ahoskatua; Esbjerg, 1943ko ekainaren 15a) daniar politikaria da. Ekonomia-ikasketak egin zituen Kopenhageko Unibertsitatean (1971). Ikasketak amaituta Danimarkako Sindikatu Batzordean lan egin zuen, ekonomiaren arduradun gisa, 1986. urtea arte. Hurrengo urtean Danimarkako Alderdi Sozialdemokrataren buruzagi izendatu zuten, eta 1988an, Legebiltzarreko kide. Legebiltzarreko Merkataritza, Industria eta Arrantza batzordeko zuzendaria izan zen 1988tik 1992ra. Azkeneko urte horretan bere alderdiko buruzagi nagusi izendatu zuten.
Handik gutxira, Danimarkako Justizia Ministroa Sri Lankako tamil iheslarien immigrazioa eragozteko legez kontrako gertakizunetan nahasi zutelako, Lehen Ministro Poul Schlÿterrek bertan behera utzi behar izan zuen, hamar urteren ondoren, kontserbadore-liberalen gobernuaren buruzagitza. Rasmussenek bere gain hartu zuen Schlÿterrek utzitako kargua, eta lau alderdiko koalizioa eratu zuen, Alderdi Erradikaleko zazpi kideak barne. Gobernuburu gisa, bere zeregin nagusietako bat danimarkarrak -eta bere alderdikideak bereziki- Maastrichteko Itunaren alde jartzea izan zen. Erreferenduma, Maastrichteko Itunari buruz egiten zen bigarrena, irabaziz gero zergak berrikusiko zirela agindu zuen. Hautesleen % 86k eman zuen botoa, eta aldekoek aise irabazi zuten.
Danimarkako Lehen Ministro gisa lau legislatura bete zituen, 2001 urtean lehendakaritza-hauteskundeak galdu zituen arte. 2004an Rasmussen Europako Parlamentuan jardun zen, eta bi urte beranduago, bere alderdiko lehendakari gisa berrautatua izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q311063
* Multimedia: Poul Nyrup Rasmussen / Q311063
# Poul Schlüter

Poul Holmskov Schlüter (Tønder, 1929ko apirilaren 3a – Frederiksberg, 2021eko maiatzaren 27a) danimarkar politikaria izan zen. Danimarkako lehen ministroa izan zen 1982tik 1993ra.
Zuzenbide ikasketak egin zituen Kopenhageko Unibertsitatean eta abokatu lanetan aritu zen. Alderdi kontserbadoreko kide izan zen eta diputatu izan zen 1964tik 1994ra.
1982an beste hiru alderdirekin koalizio gobernua osatzea lortu zuen. 1901etik ez zegoen lehen ministro kontserbadorerik. 1993ko urtarrilean dimititu zuen, herrialdea zuzentzen hamar urte eman ondoren. 1994tik 1999ra Europako Parlamentuko diputatua izan zen.

## Autobiografia

* Schlüter, Poul (1999). Sikken et liv

## Kanpo estekak

* Datuak: Q327190
* Multimedia: Poul Schlüter / Q327190
# Petros Gkaidatzis

Petros Gkaidatzis (grezieraz: Πέτρος Γκαϊδατζής; Tesalonika, 2000ko azaroaren 25a) arraunlari greziarra da. 2024ko Udako Olinpiar Jokoetan brontzezko domina irabazi zuen skull arin bikoitzean.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Skull arin bikoitza |
| Europako Txapelketak ||||
| Urtea | Lekua | Domina | Proba |
| 2023 | Bled | 03 ! | Skull arin bikoitza |

## Kanpo estekak

* Datuak: Q81498448
# Petros Mavromichalis

Petros Mavromichalis (grezieraz: Πέτρος Μαυρομιχάλης; Limeni, 1765eko abuztuaren 6a - Atenas, 1848ko urtarrilaren 17a) greziar militar eta politikaria izan zen.
Maniko penintsulako familia bateko kidea zen, turkiarren aurka behin baino gehiagotan matxinatu zena. 1817an Filiki Eteria elkartean sartu zen eta 1821eko martxoaren 17an bere jaioterrian matxinatu eta Greziaren independentzia gerrari ekin zion. Martxoaren 23an Kalamata hiria hartu zuen. 1822ko udaren ondoren, borrokatik erretiratu eta bere semei utzi zien agintea. Kapitain greziarren arteko liskarretan bitartekari-lanak egiten jarraitu zuen, Meseniako Senatuko buru izan zen eta Mendebaldeko filohelenoen babesa bilatu zuen.
Independentzia lortu ondoren, Greziako Senatuko kide izan zen. Ioannis Kapodistriasi aurre egin zion, estatu zentralizatua nahi baitzuen. Petros eta bere anaia Ioannis espetxeratu zituzten eta Konstantinosek eta Georgios Mavromichalisek hil zuten Kapodistrias.
Ondoren, Petros Estatu Kontseiluko presidenteordea eta senataria izan zen Oto Greziakoaren erregealdian.

## Kanpo estekak

* Datuak: Q2562396
* Multimedia: Petrobeis Mavromihalis / Q2562396
# Petros (Tennessee)

Petros Ameriketako Estatu Batuetako erroldak esleitutako leku bat da. Morgan konderrian kokatuta dago, Tennessee estatuan. 459 biztanle ditu, 10,204247 kilometro koadroko azaleran banatuta.

## Ikus, gainera

* Morgan konderria

## Kanpo estekak

* Datuak: Q3478153
* Multimedia: Petros, Tennessee / Q3478153
# Petros Márkaris

Petros Márkaris (grezieraz: Πέτρος Μάρκαρης) (Istanbul,1937ko urtarrilaren 1a) greziar itzultzailea, dramaturgoa, gidoilaria eta idazlea da. Ezaguna da batez ere Kostas Jaritos komisarioaren inguruan egindako polizia-eleberriengatik.

## Biografia

Turkian jaio zen, familia kristau batean, aita armeniarra (merkataria) eta ama greziarra (etxekoandrea) zituela. Bigarren hezkuntza Austriako San Jorge ikastetxean egin zuen, Istanbulen, eta ondoren Ekonomia ikasi zuen Vienan eta Stuttgart-en, eta geroago Atenasera joan zen, gaur egun bertan bizi da. Alemaniar kulturan espezializatu zen eta Bertold Brecht, Thomas Bernhard edo Arthur Schnitzler bezalako egileen grezierazko itzulpenak argitaratu zituen. Oso goraipatua izan da bere Goetheren Fausto itzulpena.
Armeniar gutxiengoko kide bezala, urte askoan, ez zuen hiritartasunik izan. Greziako Koronelen Diktadura erori eta 1974an demokrazia itzuli ondoren lortu zuen, Grezian bizi ziren gainontzeko armeniarrekin batera. Telebistako gidoilari eta antzerkigile, elkarlanean aritu da Theo Angelopoulos zinemagile greziarrarekin hainbat gidoitan.

## Lan nagusiak

* Nυχτερινό δελτίο (1995)
* Άμυνα ζώνης (1998)
* Ο Τσε αυτοκτόνησε (2003)
* Βασικός Μέτοχος (2006)
* Παλιά, Πολύ Παλιά (2008)
* Ληξιπρόθεσμα Δάνεια (2010)
* Περαίωση (2011)
* Ψωμί, Παιδεία, Ελευθερία (2012)
* Τίτλοι Τέλους (2014)

## Kanpo estekak

* Datuak: Q603855
* Multimedia: Petros Markaris / Q603855
# Prizzi's Honor

Prizzi's Honor (euskaraz Prizzitarren Ohorea) 1985eko John Huston estatubatuar zinema zuzendariak zuzendutako umore beltzeko filma bat da. Richard Condon idazlearen izenburu berdineko 1982ko Prizzi's Honor eleberrian oinarritua dago. Jack Nicholson, Kathleen Turner, Robert Loggia, Anjelica Huston eta William Hickey aktoreeek antzeztu zuten.
Zazpi Oscar Sarietarako izendapenak jaso eta Emakumezko bigarren aktore onenaren Oscar Saria (Anjelica Huston) irabazi zuen. Beste hainbat sari eta izendapenen artean, lau Urrezko Globo Sari ere irabazi zituen.

## Argumentua

Oharra: Atal honek istorio osoa edo amaiera argitzen du.
Charley Partanna (Jack Nicholson) New Yorkeko mafia familia boteretsuenetakoa den Prizzitarren soldatapeko hiltzailea da. Corrado Prizzi (William Hickey) Aitajaunaren biloba den Maerose (Anjelica Huston) Charleyz maitemindua dago, nahiz eta bien artean Irene Walker (Kathleen Turner) ilehori eder bezain enigmatikoa sartuko den.

## Aktoreak

* Jack Nicholson: Charley Partanna
* Kathleen Turner: Irene Walker
* Anjelica Huston: Maerose Prizzi
* Robert Loggia: Eduardo Prizzi
* John Randolph: Angelo "Pop" Partanna
* William Hickey: Don Corrado Prizzi
* Lee Richardson: Dominic Prizzi
* Michael Lombard: Rosario "Finlay" Filangi
* C. C. H. Pounder: Peaches Altamot
* George Santopietro: Plumber
* Ann Selepegno: Amalia Prizzi
* Lawrence Tierney: Hanley tenientea
* Vic Polizos: Phil Vittimizzare
* Dick O'Neil: Bluestone
* Sully Boyar: Casco Vasorne
* Stanley Tucci: soldadua

## Sariak
### Oscar Sariak

| Urtea | Kategoria | Izendapena | Emaitza |
| 1985 | Film onenaren Oscar Saria | Film onenaren Oscar Saria | Hautagaia |
| 1985 | Zuzendari onenaren Oscar Saria | John Huston | Hautagaia |
| 1985 | Gizonezko aktore onenaren Oscar Saria | Jack Nicholson | Hautagaia |
| 1985 | Gizonezko bigarren aktore onenaren Oscar Saria | William Hickey | Hautagaia |
| 1985 | Emakumezko bigarren aktore onenaren Oscar Saria | Anjelica Huston | Irabazlea |
| 1985 | Egokitutako gidoi onenaren Oscar Saria | Richard Condon Janet Roach | Hautagaiak |
| 1985 | Jantzi-diseinu onenaren Oscar Saria | Donfeld | Hautagaia |
| 1985 | Muntatze onenaren Oscar Saria | Rudi Fehr Kaja Fehr | Hautagaiak |

## Kanpo estekak

* Prizzi's Honor filmaren IMDBko fitxa irakurgai (Ingelesez)
* Filmaren webgunea (Ingelesez)
* Prizzi's Honor filmaren trailer edo iragarkia ikusgai. Youtube.com (Ingelesez)
* Datuak: Q460664
# Pro Bowl

Pro Bowla (Profesionalen Katilua edo Izarren Katilua) bere izen ofiziala AFC-NFC Pro Bowl delarik, NFLko izarren partida da. Partida honek futbol amerikarreko denboraldiaren amaiera ofiziala adierazten du. 1951 tik ospatzen da, eta, 1980ko urtarriletik aurrera Hawaiiko hiriburu den Honoluluko Aloha Stadiumean beti, 2010ean izan ezik, Floridako Miami hirian ospatu zena.
Lesio arriskua dela eta, Pro Bowlean jokalariek partida erregularretan baino askoz indar gutxiagorekin talka egiten dute, ikusleen eta publikoaren kritikak eragin dituena. Associated Pressek 2012ko partida burko borroka batekin alderatu zuen.
2013ko Pro Bowla 2013ko urtarrilak 27an ospatu zen Hawaiin, Super Bowl XLVII baino aste bete lehenago, hala, ospakizunaren aurreko astean irrika handiagoa eragiteko.
2015eko urtarrilak 25ean Pro Bowla Arizonako hiriburu den Phoenixen ospatu zen; bigarren aldiz formatu berri batekin: bi kapitain bere jokalariak aukeratzen. NFCko Irvin taldeak 32-28 irabazi zion AFCko Carter taldeari. NFLko denborapasako partida honen edizio honetan J. J. Watt izan zen partidako Defentsako Jokalaririk Baliotsuena, geldiketa bat egin ondoren baloi aske bat berreskuratu eta zaleen dantzak zuzentzen zituen partidako etenaldi komertzialetan. 63.225 pertsona joan ziren Phoenixeko Unibertsitateko Estadiora, Super Bowl XLIXen aurreko asteburuan.
Pro Bowlean gehien parte hartu duten jokalariak Merlin Olsen D.Ta eta Bruce Mathews O.T dira 14 partehartzerekin, eta biak ala biak dira NFLren Ospearen Aretoko kide.

## Kanpo estekak

* Datuak: Q786705
* Multimedia: Pro Bowl / Q786705
# Prizren (barrutia)

    Artikulu hau Kosovoko Prizrengo barrutiari buruzkoa da; beste esanahietarako, ikus «Prizren (argipena)».
Prizrengo barrutia (serbieraz: Призренски округ, Prizrenski okrug; albanieraz: Komuna e Prizrenit) Kosovoko barruti bat da, Prizren hiriburu duena.

## Udalerriak

Hauek dira Prizrengo udalerriak:
* Prizren
* Dragaš
* Suva Reka
* Mališevo

## Hizkuntzak

Albaniera, serbiera eta ingelesez gain, turkiera ere barruti honetako hizkuntza ofiziala da.

## Posta-kodeak

Kosovoko posta-kodea - 20000 Prizren :
| Barrutia | Udalerria | Gunea | Posta-koea |
| Prizren | Prizren | Prizren | 20000 |
| Prizren | Prizren | Prizren 1 | 20010 |
| Prizren | Prizren | Prizren 2 | 20020 |
| Prizren | Prizren | Prizren 3 | 20030 |
| Prizren | Prizren | Prizren 4 | 20040 |
| Prizren | Prizren | Prizren 5 | 20050 |
| Prizren | Prizren | Prizren 6 | 20060 |
| Prizren | Prizren | Prizren 7 | 20070 |
| Prizren | Prizren | Prizren 8 | 20080 |
| Prizren | Prizren | Zym | 20510 |
| Prizren | Prizren | Zhur | 20520 |
| Prizren | Prizren | Reçan | 20530 |
| Prizren | Prizren | Mamushë | 20540 |
| Prizren | Prizren | Korishë | 20550 |
| Prizren | Rahovec | Rahovec | 20500 |
| Prizren | Rahovec | Rahovec 1 | 20510 |
| Prizren | Rahovec | Rahovec 2 | 20520 |
| Prizren | Rahovec | Ratkoc | 20530 |
| Prizren | Rahovec | Xërxë | 21000 |
| Prizren | Rahovec | Hoça e Madhe | 21050 |
| Prizren | Rahovec | Krush e Madhe | 21060 |
| Prizren | Dragash | Dragash | 22000 |
| Prizren | Dragash | Bresanë | 22050 |
| Prizren | Dragash | Bellobradë | 22060 |
| Prizren | Dragash | Brod | 22070 |
| Prizren | Dragash | Krushevë | 22080 |
| Prizren | Therandë | Therandë | 23000 |
| Prizren | Therandë | Mushtishë | 23050 |
| Prizren | Therandë | Samadraxhë | 23060 |
| Prizren | Malishevë | Malishevë | 24000 |
| Prizren | Malishevë | Banjë e Madhe | 24050 |
| Prizren | Malishevë | Kijevë | 24060 |
| Posta-kodeen zerrenda (pdf)|199 KiB ||||||||| |

## Kanpo estekak

* Datuak: Q1048331
* Multimedia: Prizren District / Q1048331
# Prizzi

Prizzi Italiako udalerri bat da. Palermoko probintzian kokatuta dago, Sizilia eskualdean. 4.172 biztanle ditu, 95,04 kilometro koadroko azaleran banatuta.

## Mugakideak

Prizzik honako udalerri hauekin egiten du muga:
Campofelice di Fitalia Castronovo di Sicilia Lercara Friddi Palazzo Adriano Vicari Corleone

## Kanpo estekak

* Datuak: Q264940
* Multimedia: Prizzi / Q264940
# Pro Rovajärvi

Pro Rovajärvi Kemijärvi eta Rovaniemi udalerrien artean dagoen Rovajärvi tiro eremua kentzeko sortutako elkartea da. Udalerri hauetako hainbat bizilagunek sortu zuten, bertan sortzen den zarataren aurka eta natura babesteagatik ezarria.

## Ikus, gainera

* Rovajärvi tiro eremua

## Kanpo estekak

* Datuak: Q12266208
# Pro Anglet

Pro Anglet World Surf Leaguerako proba da, urtero abuztuaren amaieran Angelun egiten dutena.

## Historia

Pro Angleten lehen edizioa 2015ean antolatu zuten, Amodio Ganbera hondartzan. Urte hartako World Qualifying Series egutegian sartu zuten, 1.500 kategorian. Bino Lopes brasildarra eta Pauline Ado baionarra Pro Anglet txapelketako lehen irabazleak izan ziren, Andy Crière eta Alizé Arnaud gaindituta, hurrenez hurren.
2020ko edizioa bertan behera geratu zen Covid-19 pandemia zela eta. 2021ekoa, hasiera batean ekainaren 22tik 27ra aurreikusita zegoena, abuztuaren 23tik 26ra atzeratu dute, Covid-19arekin lotutako osasun neurriak zirela eta.

## Erreferentziak

* ↑ (Frantsesez) «Anglet : entre annulations et reports de spectacles» Sud Ouest 2021-4-16.
* 1 2 (Frantsesez) «Pas de Lacanau Pro et de Pro Anglet en 2020» Sud Ouest 2020-5-25.
* 1 2 (Frantsesez) «Le Rip Curl Pro Anglet 2021 annulé, faute de vagues» Sud Ouest 2021-8-29.

## Kanpo estekak

* Datuak: Q21027423
# Pro bono

Pro bono publico , oro har pro bono gisa laburtua, «guztien on alde» esan nahi duen latinezko esamoldea da.
Oro har lan juridikoa izendatzeko erabiltzen dute, baina beste lanbide edo ogibide batekoa izan daiteke, borondatez egindakoa eta interes publikoaren onerako diru-ordainketarik gabea. Era berean, ad honorem («ohoreagatik») latinezko beste esaldi bat ere erabiltzen dute. Bi esaldiak kontzeptualki sinonimotzat har badaitezke ere, nahiago da azken hori eremu pribatuko lanetan erabiltzea eta pro bono eremu publikoko lanetarako uztea.
Pro bono lan egiten duen abokatu bat, adibidez, pertsona bat edo pertsona-talde bat ordezkatu ditzake, Gobernuaren burokraziarekin laguntza emanez, kasu judizial batean edo apelazioetan. Ordenamendu batzuetan, auzia irabazia bada, epaileak ezar dezake galdu duen alderdiak pro bono lan egin duen abokatuari konpentsazio ekonomikoa eman diezaiola. Hala ere, ez da ofiziozko abokatuarekin nahastu behar, hau Estatuak ordaindutako abokatua baita.

## Erreferentziak

* ↑ (Gaztelaniaz) Gambier, Beltrán. (2011-01-05). «Ciudadanos, Abogados y Transparencia» El Correo.

## Kanpo estekak

* Datuak: Q127537
# Prizy

Prizy Frantziako udalerria da, Saona eta Loira departamenduan dagoena, Borgoina-Franche-Comté eskualdean. 2013an 65 biztanle zituen.

## Demografia
### Biztanleria

2007an Prizy udalerrian erroldatutako biztanleak 65 ziren. Familiak 28 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 8 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 45 etxebizitza zeuden, 27 familiaren etxebizitza nagusia ziren, 15 bigarren erresidentzia ziren eta 3 hutsik zeuden. Etxebizitza guzti hauek 45etxeak ziren. 27 etxebizitza nagusietatik 21 bere jabearen bizilekua ziren, 5 alokairuan okupaturik zeuden eta 1 doan lagata zegoen; 2 etxek bi gela zituzten, 4 etxek hiru zituzten, 8 etxek lau zituzten eta 13 etxek bost zituzten. 20 etxek euren parking plaza propioa zuten azpian. 9 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Prizy udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 2 | 80-84 | 1 |
| 1 | 75-79 | 2 |
| 2 | 70-74 | 3 |
| 2 | 65-69 | 2 |
| 4 | 60-64 | 6 |
| 1 | 55-59 | 1 |
| 1 | 50-54 | 1 |
| 2 | 45-49 | 1 |
| 2 | 40-44 | 1 |
| 1 | 35-39 | 2 |
| 2 | 30-34 | 2 |
| 4 | 25-29 | 0 |
| 3 | 20-24 | 1 |
| 3 | 15-19 | 2 |
| 1 | 10-14 | 1 |
| 3 | 5-9 | 1 |
| 2 | 0tik 4ra | 2 |

## Ekonomia

2007an lan egiteko adina zuten pertsonak 34 ziren, horien artean 29 aktiboak ziren eta 5 inaktiboak ziren. 29 pertsona aktiboetatik 28 lanean zeuden (16 gizon eta 12 emakume) eta 1 langabezian (1 emakume eta 1 emakume). 5 pertsona inaktiboetatik 3 erretiraturik zeuden, 1 ikasten zegoen eta 1 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ibilgailuen saltze eta konpontze enpresa batena zen.
2000. urtean Prizy udalerrian 9 nekazaritza-ustiategi zeuden, 300 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1602928
* Multimedia: Prizy / Q1602928
# Pro-Ana

Pro-Ana bi aurrizkiren baturarekin osatzen den hitza da. Pro (alde egon) eta Ana, anorexiari erreferentzia egiten dion aurrizkia. Euren burua Pro-Anatzat dutenek anorexia pairatu eta gaixotasun bat ez dela uste dute. Euren burua talde edo azpikultura baten parte dela sinisten dute, eta anorexia bizimodu bat dela aldarrikatzen dute, elikadurarekin lotutako gaixotasun bat izan beharrean.
Pro-Anak Interneten bidez harremantzen dira gehienetan.

## Kanpo estekak

* Datuak: Q1143151
# Prochot

Prochot Eslovakiako udalerri bat da, Žiar nad Hronomgo barrutian kokatuta. 18,51 km²ko azalera du eta 553 biztanle 2017ko datuen arabera.

## Historia

Idatzizko lehen aipamena 1414. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1045490
* Multimedia: Prochot / Q1045490
# Prochora

Prochora armiarma Araneomorphae generoa da, Miturgidae familiakoa. Israelen eta Sizilian aurkitzen da. Prochora taxon monotipikoren elementu bakarra da.

## Kanpo estekak

* (Ingelesez):Prochora&searchType=simple&so=a0ION ION.
* (Ingelesez):Prochora&selectall=Check+All&colname=on&colcategory=on&colauthority=on&colcomments=on&page=&vol= Nomenclator Zoologicus.
* Datuak: Q18093434
* Espezieak: Prochora
# Prochola

Prochola Agonoxenidae familiako tximeleta genero bat da. Bere espezie tipoa Prochola oppidana da.

## Espezieak

| Espeziea | Egoera |
| Prochola aedilis | daturik gabe |
| Prochola agypsota | daturik gabe |
| Prochola basichlora | daturik gabe |
| Prochola catacentra | daturik gabe |
| Prochola catholica | daturik gabe |
| Prochola chalcothorax | daturik gabe |
| Prochola chloropis | daturik gabe |
| Prochola euclina | daturik gabe |
| Prochola fuscula | daturik gabe |
| Prochola holomorpha | daturik gabe |
| Prochola obstructa | daturik gabe |
| Prochola ochromicta | daturik gabe |
| Prochola oppidana | daturik gabe |
| Prochola orphnopa | daturik gabe |
| Prochola orthobasis | daturik gabe |
| Prochola pervallata | daturik gabe |
| Prochola prasophanes | daturik gabe |
| Prochola revecta | daturik gabe |
| Prochola sancticola | daturik gabe |
| Prochola semialbata | daturik gabe |
| Prochola sollers | daturik gabe |
| Prochola subtincta | daturik gabe |

## Kanpo estekak

* Datuak: Q7247359
* Espezieak: Prochola
# Prochowice udalerria

Prochowice Poloniako Silesia Behereko voivoderriko landa-hiri udalerri bat da, Legnica barrutian kokatuta. 102,51 km²ko azalera du eta 2017ko datuen arabera 7486 biztanle zituen.

## Kanpo estekak

* Udalaren webgunea
* Datuak: Q2202958
ieaSilesia Behereko voivoderriko udalerriak :